Gebed – CIVITAS DEI
Gepubliseer op Februarie 15, 2017 Februarie 15, 2017 deur JFK Mulder
Vader, ek erken dat alle mense in Adam gesondig het, en hulle aan die vloek van die ewige dood skuldig gemaak het, soos wat U Woord leer. Ek erken ook Here dat U daarom niemand sou veronreg het as dit U wil was om die hele mensdom in die sonde en in die vervloeking te laat bly, en vanweë die sonde te veroordeel nie. Soos wat U Heilige Gees ook leer deur die apostel Paulus, dat die hele wêreld voor U o God doemwaardig is. Ja, want almal het gesondig en dit ontbreek hulle aan U heerlikheid o God. Ja die loon van die sonde is die dood. Maar Here ek loof en dank U, dat U liefde hierin geopenbaar is, dat U U eniggebore Seun in die wêreld gestuur het, sodat elkeen wat in Hom glo, nie verlore mag gaan nie, maar die ewige lewe kan hê.
Alle lof en eer aan U Naam, Vader, Seun en Heilige Gees, een God. Amen.
Wanneer 'n vrou 'n babatjie vang by sy geboorte, dan noem hulle haar gewoonlik 'n vroedvrou. Maar wat noem 'n mens 'n pa wat sy eie seun vang?